**Instrucţiuni proprii de securitate şi sănătate în muncă pentru activitatea de telemuncă**

**Prevederi generale**

**Continut**

**Art. 1**

Instrucţiunile proprii elaborate de societate pentru asigurarea protecţiei lucrătorilor **în situația în care desfășoară telemunca** cuprind prevederi specifice de securitate a muncii pentru prevenirea accidentelor de muncă şi a îmbolnăvirilor profesionale.

Acestea au fost elaborate în urma studierii proceselor de muncă, identificării factorilor de risc şi evaluării acestora.

Personalul instituţiei îşi va desfăşura activitatea în aşa fel încât să prevină accesul neautorizat al altor persoane la echipamentele din dotare pentru a preveni orice prejudiciu cauzat persoanei sau instituţiei.

**Scop**

**Art. 2**

Scopul prezentelor instrucţiuni proprii este eliminarea sau diminuarea riscurilor de accidentare în muncă şi îmbolnăvire profesională existente în cadrul activităţii, proprii celor patru componente ale sistemului de muncă (executant – sarcina de muncă – mijloace de producţie – mediu de muncă).

Prezentele instrucţiuni proprii servesc în cadrul societățiila:

* efectuarea instruirilor privind securitatea şi sănătatea în muncă prevăzute de legislaţia în vigoare;
* cercetarea accidentelor de muncă, în vederea stabilirii cauzelor producerii acestora şi a responsabilităţilor;
* instrument cu ajutorul căreia se realizează controlul, dar mai ales autocontrolul de securitate şi sănătate în muncă;
* document intern principal în baza căruia se stabilesc şi se sancţionează abaterile în domeniul securităţii şi sănătăţii în muncă pentru angajaţii instituţiei;
* elaborarea programelor de prevenire şi protecţie;
* realizarea auditurilor şi inspecţiilor.

**Domeniu de aplicare**

**Art. 3**

Prevederile prezentei instrucţiuni se aplică în scopul îmbunătăţirii stării de bine la locul de muncă.

Cadrul legislativ de referinţă în vigoare:

* Legea securităţii şi sănătăţii în muncă nr. 319/2006;
* H.G. nr. 1.425/2006 privind normele metodologice de aplicare a Legii securităţii şi sănătăţii în muncă nr. 319/2006 cu modificările şi completările ulterioare;
* HG nr. 1091/2006 privind cerinţe minime de securitate la locul de muncă;
	+ HG nr. 355/2007 privind supravegherea sănătăţii lucrătorilor;
* Legea nr. 81/2018 pentru reglementarea activității de telemuncă

**Terminologie (exemple)**

**lucrător** - persoana angajată de către un angajator, potrivit legii, inclusiv studenţii, elevii în perioada efectuării stagiului de practică, precum şi ucenicii şi alţi participanţi la procesul de muncă, cu excepţia persoanelor care prestează activităţi casnice;

**angajator** - persoana fizică sau juridică ce se află în raporturi de muncă ori de serviciu cu lucrătorul respectiv şi care are responsabilitatea intreprinderii şi/sau unităţii;

**accident de muncă** - vătămarea violentă a organismului, precum şi intoxicaţia acută profesională, care au loc în timpul procesului de muncă sau în îndeplinirea îndatoririlor de serviciu şi care provoacă incapacitate temporară de muncă de cel puţin 3 zile calendaristice, invaliditate ori deces;

**accident care produce incapacitate temporară de muncă (ITM)** – accident care produce incapacitate temporară de muncă de cel puţin 3 zile calendaristice consecutive, confirmată prin certificat medical sau, dupa caz, prin alte documente medicale potrivit prevederilor legale;

**boală profesională** - afecţiunea care se produce ca urmare a exercitării unei meserii sau profesii, cauzată de agenti nocivi fizici, chimici ori biologici caracteristici locului de muncă, precum şi de suprasolicitarea diferitelor organe sau sisteme ale organismului, în procesul de munca;

**echipament de muncă** - orice maşină, aparat, unealtă sau instalaţie folosită în muncă;

**echipament individual de protecţie (EIP)** - orice echipament destinat a fi purtat sau mânuit de un lucrător pentru a-l proteja împotriva unuia ori mai multor riscuri care ar putea să îi pună în pericol securitatea şi sănătatea la locul de muncă, precum şi orice supliment sau accesoriu proiectat pentru a îndeplini acest obiectiv;

**loc de muncă** - locul destinat să cuprindă posturi de lucru, situat în clădirile instituţiei, inclusiv orice alt loc la care lucrătorul are acces în cadrul desfăşurării activităţii.

**pericol grav şi iminent de accidentare** - situaţia concretă, reală şi actuală căreia îi lipseşte doar prilejul declansator pentru a produce un accident in orice moment;

**telesalariat** – lucrător care, în mod regulat şi voluntar, îşi îndeplineşte atribuţiile specifice funcţiei, ocupaţiei sau meseriei pe care o deţine, în alt loc decât locul de muncă organizat de angajator, cel puţin o zi pe lună, folosind tehnologia informaţiei şi comunicaţiilor;

**Art. 4**

Prevederile prezentelor instrucţiuni proprii se aplică în mod cumulativ cu prevederile instrucţiunilor proprii generale elaborate de instituţie.

**Revizuirea instrucţiunilor**

**Art. 5**

Prezentele instrucţiuni proprii se vor revizui ori de câte ori este necesar, ca urmare a modificărilor de natură legislativă, a schimbărilor tehnologice, a modificării echipamentelor de muncă, cu ocazia modificării proceselor de muncă, în situaţia producerii accidentelor de muncă sau ca urmare a măsurilor dispuse de inspectorii de muncă in urma controalelor. Orice revizuire sau completare necesită aprobarea conducerii instituţiei.

**Încadrarea şi repartizarea personalului pe locuri de muncă**

**Art. 6**

Încadrarea angajaţilor se face numai în baza unui certificat medical conform prevederilor HG nr. 355/2007 privind supravegherea sănătăţii lucrătorilor, Fișa141.

**Instruirea personalului**

**Art. 7**

Instruirea lucrătorilor în domeniul SSM cuprinde 3 faze: instruirea introductiv-generală, instruirea la locul de muncă şi instruirea periodica.

**Art. 8**

La instruirea personalului vor fi folosite mijloace, metode si tehnici de instruire, cum ar fi: expunerea, demonstraţia, studiul de caz, vizionări de filme, diapozitive, proiecţii, instruire asistată de calculator.

**Obligaţiile angajatorului**

**Art. 9**

Trebuiesa asigure conditii pentru ca telesalariatul sa primeasca o instruire suficienta si adecvata in domeniul securitatii si sanatatii in munca, in special sub forma de informatii si instructiuni de lucru, specifice locului de desfasurare a activitatii de telemunca si utilizarii echipamentelor cu ecran de vizualizare: la angajare, la schimbarea locului de desfasurare a activitatii de telemunca, la introducerea unui nou echipament de munca, la introducerea oricarei noi proceduri de lucru.

**Art. 10**

Trebuiesa asigure mijloacele aferente tehnologiei informatiei si comunicatiilor si/sau echipamentele de munca sigure necesare prestarii muncii, cu exceptia cazului in care partile convin altfel;

**Art. 11**

Trebuie sa instaleze, sa verifice si sa intretina echipamentul de munca necesar, cu exceptia cazului in care partile convin altfel;

**Cerinte pentru ecrane de vizualizare**

**Art. 12**

* caracterele de pe ecran trebuie sa fie bine definite,cu un format clar, de marime suficienta si cu spatiu corespunzator intre caractere si intre linii;
* inaltimea minima a caracterului trebuie sa subantinda un arc de 16”;
* latimea caracterelor va fi de 50 pana la 100%din inaltimea lor;
* imaginea de pe ecran trebui sa fie stabila;
* se va sigura un contrast adecvat intre caractere si fond;
* ecranul nu trebuie sa prezinte reflexii care sa provoace disconfort utilizatorului;este de preferat ca el sa fie tratat din fabricatie impotriva reflexiilor;
* ecranul trebuie sa poata fi orientat si inclinat usor si liber.

**Cerinte pentru tastatura**

**Art. 13**

* sa fie astfel conceputa incat sa permita utilizatorului localizari si actionari corecte, rapide si confortabile ale tastelor si in final o performanta ridicata ;
* sa fie separata si mobila fata de ecran pentru a permite
* reglarea distantei de citire in functie de cerintele vizuale si de utilizarea optima a planului de lucru.
* marimea minima a tastaturii este limitata de prescriptiile privind zonarea ,spatierea tastelor si marimea capului tastei;
* sa fie mata, pentru evitarea reflexiilor;
* actionarea unei taste sa fie insotita de un semnal tactil sau sonor sau de ambele;

**Art. 14**

Masa sau suprafata de lucru trebuie sa aiba o suprafata putin reflectanta, sa aiba dimensiuni suficiente si sa permita o amplasare flexibila a ecranului, tastaturii, documentelor si echipamentului auxiliar. Suportul pentru documente trebuie sa fie stabil si usor de reglat si trebuie pozitionat astfel incat sa diminueze miscarile incomode ale capului si ochilor. Trebuie sa existe spatiu suficient pentru a permite telesalariatului o pozitie confortabila.

**Art. 15**

Scaunul de lucru trebuie sa fie stabil si sa asigure operatorului libertate de miscare si o pozitie confortabila. Scaunul trebuie sa poata fi reglat pe verticala. Spatarul scaunului trebuie sa poata fi inclinat si reglat pe verticala. Un reazem pentru picioare trebuie pus la dispozitie celor care il doresc.

**Art. 16**

Angajatorul va informa telesalariatul cu privire la utilizarea echipamentului de munca repartizat;

**Art. 17**

Angajatorul va lua masuri pentru instruirea telesalariatului referitor la riscurile de accidentare la domiciliu şi modul de acţiune în caz de aparitie a unei situații critice;

**Art. 18**

Angajatorul va lua masuri pentru instruirea telesalariatului cu privire la acordarea primului ajutor

**Art. 19**

Angajatorul va dota telesalariatul cu mijloace tehnice de comunicare adecvate (telefon, radio-telefon, camera web etc.)

**Art. 20**

Intrucat telesalariatul va lucra in conditii de izolare, acesta neavand contact vizual sau comunicare directa cu alti salariati, seful ierarhic va fi desemnat cu atribuţii concrete de a-l contacta periodic in timpul programului de lucru.

**Art. 21**

Anterior inceperii activitatii in regim de telemunca, angajatorul va lua masuri pentru efectuarea controlului medical periodic al salariatului respectiv in conformitate cu Fisa 141. Personal care lucrează în condiţii de izolare.

**Obligațiile telesalariatului**

**Art. 22**

Telesalariatul trebuiesa informeze angajatorul cu privire la echipamentele de munca utilizate si la conditiile existente la locurile desfasurarii activitatii de telemunca

**Art. 23**

Trebuie sa permita reprezentantilor conducerii si salariatilor accesul, in masura in care este posibil, in vederea stabilirii si realizarii masurilor de securitate si sanatate in munca, necesare conform clauzelor din contractul individual de munca, ori in vederea cercetarii evenimentelor;

**Art. 24**

Este obligat sa nu schimbe conditiile de securitate si sanatate in munca de la locurile in care desfasoara activitatea de telemunca;

**Art. 25**

Trebuie sa utilizeze numai echipamente de munca care nu prezinta pericol pentru securitatea si sanatatea sa;

**Art. 26**

Trebuie sa isi desfasoare activitatea cu respectarea dispozitiilor privind obligatiile lucratorilor, asa cum sunt ele prevazute in Legea securitatii si sanatatii in munca nr. 319/2006, cu modificarile ulterioare, precum si in conformitate cu clauzele contractului individual de munca.

**Art. 27**

Este obligat sa respecte regulile specifice si restrictiile stabilite de catre angajator cu privire la retele de internet folosite sau cu privire la folosirea echipamentului pus la dispozitie.

**Art. 28**

Se interziceutilizarea echipamentelor de calcul pe care nu le cunoaste si pentru care nu are instruirea necesara;

**Art. 29**

Se interzice sa intervina la echipamentele de calcul, tablouri electrice, prize, stechere, cabluri de alimentare, instalatii de climatizare sau la orice alte instalatii auxiliare specifice aflate in domiciu pe durata programului de lucru;

**Art. 30**

Se interzice sa indeparteze dispozitivele de protectie ale echipamentelor de calcul;

**Art. 31**

Se interzice sa continue lucru la echipamentul de calcul cand a constatat o defectiune a acestuia;

**Art. 32**

Se interzice sa remedieze defectiunile constatate fara a fi autorizat;

**Art. 33**

Se interzice sa conecteze echipamentul de calcul in prize defecte sau fara legatura la pamant;

**Art. 34**

Se interzice sa consume alimente pe masa suport a calculatorului sau deasupra tastaturii;

**Art. 35**

Se interzice sa atinga in timpul functionarii partile fierbinti ale imprimatelor.

**Art. 36**

Orice revizuire sau completare a prezentelor instrucțiuni proprii necesită aprobarea conducerii angajatorului.

**Intocmit, Data**

Prezentele instructiuni proprii se vor revizui ori de câte ori este necesar, ca urmare a modificărilor de natură legislativă, a schimbarilor tehnologice, a modificarii echipamentelor de munca, cu ocazia modificarii proceselor de muncă, in situatia producerii accidentelor de munca sau ca urmare a masurilor dispuse de inspectorii de munca in urma controalelor.

\*Continutul modelului prezentat nu este exhaustiv.